**Informatīvais ziņojums**

**„Par papildus nepieciešamajiem līdzekļiem Zemessardzei un Jaunsardzei”**

1. **Ievads**

Zemessardze (turpmāk ZS) ir pārstāvēta visos Latvijas novados, nodrošinot Nacionālo bruņoto spēku (turpmāk NBS) klātbūtni un spēju reaģēt visā Latvijas teritorijā. Līdz šim ZS piešķirtie līdzekļi ļauj ar ierobežojumiem nodrošināt minimālo zemessargu individuālo apmācību, kamēr kolektīvās apmācības nodrošināšana esošā finansējuma apstākļos ir ļoti problemātiska. Šobrīd, ņemot vērā izmaiņas reģiona drošības situācijā un notikumus Ukrainā, Latvijas pilsoņi aktīvi piesakās dienestam ZS, tāpat arī esošie zemessargi izteikuši gatavību regulārāk piedalīties mācībās. Lai nodrošinātu papildus personāla uzņemšanu un apmācību ZS un nodrošinātu intensīvāku mācību procesu esošajiem zemessargiem nepieciešami papildus finanšu līdzekļi, kas paredzēti apmācības nodrošināšanai un intensifikācijai šajā gadā. Līdzekļu nepiešķiršanas gadījumā jauno zemessargu apmācība nebūs iespējama un potenciālie zemessargi netiks piesaistīti.

Būtiska loma ir Jaunsardzes kā ZS personāla rekrutēšanas bāzes stiprināšanai, motivējot jaunsargus pēc apmācību programmas apgūšanas iesaistīties ZS. Veicinot jauniešu iesaisti Jaunsardzē, tiktu stiprināta arī valstiski patriotiskā audzināšanā. Lai to veicinātu, nepieciešams papildu finansējums apmācību nodrošināšanai un atbilstoša ekipējuma iegādei.

Vienlaikus Aizsardzības ministrija (turpmāk AM) sadarbībā ar NBS šobrīd izstrādā ilgtermiņa plānu par ZS kaujas spēju attīstību, lai pildītu deklarācijā par Laimdotas Straujumas vadītā Ministru kabineta iecerēto darbību noteikto uzdevumu par ZS attīstību. Plāns paredzēs mērķtiecīgi attīstīt ZS kaujas gatavību, tai skaitā izveidojot paaugstinātas gatavības ZS apakšvienības, kuras atbalstīs valsts aizsardzības un kolektīvās drošības spēju izpildi. ZS spēju stiprināšana tiek plānota atbilstoši NBS Attīstības plānam, paredzot vienību apgādi ar transporta platformām, individuālo bruņojumu un ekipējumu.

Plānā tiks noteikts nepieciešamais kolektīvo mācību apjoms un intensitāte, papildus nepieciešamās dienesta uzdevumu izpildes vai mācību dienas, materiāltehnisko līdzekļu bāze un uzlabojumi infrastruktūrā, t.sk. attīstot šautuves, pielāgojot poligonus un uzlabojot noliktavu tehnisko stāvokli. Paaugstinātas gatavības apakšvienības nodrošinās reaģēšanas spēkus valsts aizsardzības funkciju nodrošināšanā.Vienību izveides primārais uzdevums ir intensīvas un kvalitatīvas apmācību programmas nodrošināšana, izmantojot lauka nometnes ar paaugstinātu ikgadējo apmācības dienu skaitu. Šīs mācību programmas tiks piesaistītas kopējam NBS 4 gadu mācību ciklam, tādejādi pietuvinot ZS apmācības standartus mūsdienu karadarbībai nepieciešamajam līmenim. Mācību procesa organizēšanai un vadībai būs nepieciešams piesaistīt arī papildus profesionālā dienesta karavīrus, tādēļ līdzekļi jāplāno arī nelielai pilna laika karavīru skaita palielināšanai.

Galvenie izaicinājumi plāna realizēšanai būs saistīti ar ZS personālsastāva regulāru un intensīvu dalību kolektīvajās mācībās. Lai nodrošinātu zemessargu iespējas pilnvērtīgi piedalīties mācību procesā, būs jānosaka atbalsta mehānismi zemessargu darba devējiem, jo intensīvāka mācību procesa laikā zemessargiem, iespējams, būs īslaicīgi jāpilda dienesta pienākumi arī darba laikā. Šādiem papildu pasākumiem būs nepieciešams atbilstošs finansējums, kas tiks iekļauts plānā.

Palielinoties zemessargu skaitam un to aktivitātei, tiks paaugstinātas gan ZS, gan kopējās NBS spējas nodrošināt valsts aizsardzību. Lai nodrošinātu jauno zemessargu apmācību un esošo zemessargu apmācību intensifikāciju, nepieciešami papildus finanšu līdzekļi mācību izdevumu, mācību uzdevumu izpildes kompensāciju un munīcijas iegādei.

1. **Nepieciešamie finanšu līdzekļi**

Lai 2014.gadā nodrošinātu esošo zemessargu apmācības intensifikāciju, jaunu zemessargu uzņemšanu un apmācību, kā arī jaunsargu papildus mācību nometņu rīkošanu, lūdzam izskatīt papildu finansējuma piešķiršanu no līdzekļiem neparedzētiem gadījumiem.

Informatīvais ziņojums nepieciešamā papildus finansējuma piesaistei ZS kaujas spēju attīstībai 2015. un turpmākajiem gadiem tiks iesniegts pēc precīzu aprēķinu veikšanas līdz š.g. 1.jūlijam.

1. ZS apmācības intensifikācijai 5200 zemessargiem, vidēji paaugstinot apmācību dienu skaitu gadā no 8 uz 10, ar kopējo summu 462 250 euro. No tiem 249 600 euro mācību uzdevumu izpildes kompensācijām, 173 250 euro nepieciešamās munīcijas un 39 400 euro pārējo tiešo mācību izdevumu segšanai.
2. 500 zemessargu pamatapmācībai, plānojot 10 dienu apmācības periodu, ar kopējo summu 218 000 euro. No tiem 120 000 euro mācību uzdevumu izpildes kompensācijām, 14 000 euro nepieciešamās munīcijas un 84 000 euro pārējo tiešo mācību izdevumu segšanai.
3. Apmācību nometņu rīkošanai 1800 jaunsargiem 100 000 *euro* apmērā, t.sk. MTL iegāde 8800 *euro*, ēdināšana – 43 200 *euro*, transports – 18 000 *euro*, kvalifikācijas paaugstināšanai (100 Jaunsardzes instruktoriem) – 30 000 *euro*.

*Tabula Nr.1 Nepieciešamais finansējums 500 jaunu zemessargu pamatapmācības nodrošināšanai:*

|  |  |  |  |  |  |
| --- | --- | --- | --- | --- | --- |
| **Nepieciešamais finansējums** | | | | | |
| *Nr. p.k.* | *Rādītāji* | | | *Aprēķins EUR* | |
|  | 1. Iesaistes dienas – 10; 2. Jauno zemessargu skaits – 500. | | | 500 x 10 =  5000 (iesaistes dienas) | |
|  | 1. Mācību uzdevumu izpildes kompensācijas – 24 *euro*/dienā; 2. Iesaistes dienu skaits – 5000. | | | 5000 x 24 =  **120 000** | |
|  | Pārējie tiešie mācību izdevumi | | |  | |
| 3.1. | Ēdināšanas uzdevumi | | |  | |
|  | 1. Izdevumi 3 ēdienreizēm (1 diena) – 8.54 *euro;* 2. Iesaistes dienu skaits – 5000. | | | 5000 x 8.54 =  **42 700** | |
| 3.2. | Degvielas uzdevumi | | |  | |
|  | 1. Vidējie degvielas izdevumi uz 1 zemessargu dienā – 2.56 *euro*; 2. Iesaistes dienu skaits – 5000. | | | 2.56 x 5000 =  **12 800** | |
| 3.3. | Kancelejas preces mācību procesa nodrošināšanai | | |  | |
|  | 1. Vidējie izdevumi kancelejas precēm mācību procesa nodrošināšanai 1 zemessargam dienā – 2 *euro*; 2. Iesaistes dienu skaits – 5000. | | | 2 x 5000 =  **10 000** | |
| 3.4. | Materiāli un pakalpojumi mācību procesa nodrošināšanai | | |  | |
|  | 1. Vidējie izdevumi materiālu un pakalpojumu mācību procesa nodrošināšanai1 zemessargam dienā – 3.70 *euro*; 2. Iesaistes dienu skaits – 5000. | | | 3,7 x 5000 =  **18 500** | |
| **Nepieciešamā munīcija** | | | | | |
| *Nr. p.k.* | *MTL nosaukums* | *Daudzums (gab.)* | *Cena EUR* | | *Summa EUR* |
| 4. | 7,62x51mm salūtpatrona | 25 000 | 0,21 | | **5 250** |
| 5. | 7,62x51mm pilnapvalka vieglā lode | 25 000 | 0,35 | | **8 750** |
| **Kopā:** | | | | | **218 000** |

*Tabula Nr.2. Nepieciešamais finansējums Zemessargu apmācības intensitātes (no 8 uz 10 apmācību dienām) paaugstināšanai:*

|  |  |  |  |  |  |
| --- | --- | --- | --- | --- | --- |
| **Nepieciešamais finansējums** | | | | | |
| *Nr. p.k.* | *Rādītāji* | | | *Aprēķins EUR* | |
| 1. | 1. Iesaistes dienu skaita pieaugums uz 1 zemessargu – 2; 2. Zemessargu skaits – 5200. | | | 5 200 x 2 =  10400 (iesaistes dienas) | |
| 2. | 1. Mācību uzdevumu izpildes kompensācijas uz 1 zemessargu – 24 euro/dienā. 2. Iesaistes dienu skaits - 10400 | | | 10 400 x 24=   1. **600** | |
| 3. | Pārējie tiešie mācību izdevumi | | |  | |
| 3.1. | Degvielas izdevumi | | |  | |
|  | 1. Vidējie degvielas izdevumi uz 1 zemessargu dienā – 2.56 euro; 2. Iesaistes dienu skaits – 10400. | | | 2.56 x 10400 =  **26634** | |
| 3.2. | Materiāli un pakalpojumi mācību procesa nodrošināšanai | | |  | |
|  | 1. Vidējie izdevumi materiālu un pakalpojumu mācību procesa nodrošināšanai1 zemessargam dienā - 1,227euro; 2. Iesaistes dienu skaits – 10400. | | | 1.23 x 10400 =  **12766** | |
| **Nepieciešamā munīcija** | | | | | |
| *Nr. p.k.* | *MTL nosaukums* | *Daudzums (gab.)* | *Cena EUR* | | *Summa EUR* |
| 4. | 7,62x51mm salūtpatrona | 560 000 | 0,21 | | **117 600** |
| 5. | 7,62x51mm pilnapvalka vieglā lode | 159 000 | 0,35 | | **55 650** |
| **Kopā:** | | | | | **462 250** |

*Tabula Nr.3. Nepieciešamie finanšu līdzeklī nometņu rīkošanai 1800 jaunsargiem (EUR):*

|  |  |  |
| --- | --- | --- |
| **Nepieciešamie finanšu līdzeklī nometņu rīkošanai 1800 jaunsargiem (EUR)** | | |
| *Nr. p.k.* | *Rādītāji* | *Aprēķins EUR* |
| 1. | MTL iegāde |  |
|  | 1. Kancelejas preces (papīru A -4 formāts, zīmuļus, pildspalvas, lineālus, dokumentu kabatiņas, kārtridžus,  u.c.) – 700 *euro*; 2. Saimniecības preces (ekipējuma  apkopes materiāli,, tualetes papīrs, salvetes, atkritumu maisi, ziepes, mazgāšanas līdzekļi, gāzes balonus, degļus, u.c)  - 600 *euro*; 3. Medicīnas preces  (individuālās medpaketes, elastīgās saites, pirmās palīdzības aptieciņas (mazās), pirmās palīdzības somas ar komplektāciju – 2300 *euro*; 4. Tūrisma, alpīnisma un sporta inventārs  – atstarojošās vestes,  karabīnes,  pamatvirves,   palīgvirves, kompasus, u.c. – 5200 *euro* | 700 + 600 + 2300 + 5200 =  **8800** |
| 2. | Ēdināšana |  |
|  | 1. Ēdināšanas pakalpojumi 1 jaunsargam - 8 *euro*/dienā; 2. Jaunsargu skaits – 1800; 3. Apmācības dienu skaits – 3. | 8 x 1800 x 3 =  **43 200** |
| 3. | Transports |  |
|  | 1. Transporta pakalpojumi 1 jaunsargam – 10 *euro*/nometnei; 2. Jaunsargu skaits – 1800. | 10 x 1800 =  **18 000** |
| 4. | Kvalifikācijas paaugstināšana Jaunsardzes instruktoriem |  |
| 4.1. | Tūrisms (Alpīnisms) |  |
|  | 1. Instruktoru skaits - 75 2. Dienu skaits – 3 3. Apmācības izmaksas – 17.7 *euro*/dienā 4. Metodiskie materiāli/līdzekļi – 2000 *euro* | (75 x 3 x 17.7) + 2000 =  **6000** |
| 4.2. | Topogrāfija/Orientēšanās |  |
|  | 1. Instruktoru skaits - 75 2. Dienu skaits – 2 3. Apmācības izmaksas – 13.3 *euro*/dienā 4. Metodiskie materiāli/līdzekļi – 1000 *euro* | (75 x 2 x 13.3) + 1000 =  **3000** |
| 4.3. | Šaušana |  |
|  | 1. Instruktoru skaits - 75 2. Dienu skaits – 2 3. Apmācības izmaksas – 13.3 *euro*/dienā 4. Metodiskie materiāli/līdzekļi – 1000 *euro* | (75 x 2 x 13.3) + 1000 =  **3000** |
| 4.4. | Fiziskā sagatavotība |  |
|  | 1. Instruktoru skaits - 75 2. Dienu skaits – 6 3. Apmācības izmaksas – 22.2 *euro*/dienā 4. Metodiskie materiāli/līdzekļi – 5000 *euro* | (75 x 6 x 22.2) + 5000 =  **15 000** |
| 4.5. | Pirmā palīdzība |  |
|  | 1. Instruktoru skaits - 75 2. Dienu skaits – 2 3. Apmācības izmaksas – 13.3 *euro*/dienā 4. Metodiskie materiāli/līdzekļi – 1000 *euro* | (75 x 2 x 13.3) + 1000 =  **3000** |
|  | **Kopā:** | **100 000** |

1. **Priekšlikumi**
2. Aizsardzības ministrijai iesniegt izskatīšanai valdībā rīkojuma projektu par papildu finansējuma piešķiršanu 780 250 euro apmērā, no valsts budžeta programmas „Līdzekļi neparedzētiem gadījumiem", 2014.gadam minēto Zemessardzes apmācības un Jaunsardzes vajadzību nodrošināšanai.
3. Aizsardzības ministrijai līdz 2014.gada 1.jūlijam iesniegt Ministru kabinetā informatīvo ziņojumu par papildus nepieciešamo finansējumu Zemessardzes kaujas spēju attīstībai 2015. un turpmākajos gados.

Iesniedzējs: aizsardzības ministrs R.Vējonis

Vīza: valsts sekretārs J.Sārts

04.04.2014

1341

E.Slišāns

[edgars.slisans@mod.gov.lv](mailto:edgars.slisans@mod.gov.lv)

Tel.67335048